**Opis predmetu zákazky**

Podklady a požiadavky na realizáciu služby:

Vypracovanie **projektovej dokumentácie rekonštrukcie mosta s názvom: „Most na ceste III.2413 ev. číslo 66019-01 Vlkanová“**

Identifikácia verejného obstarávateľa:

**Názov:** Banskobystrický samosprávny kraj

**IČO:** 37828100

**Sídlo:** Námestie SNP 23, 974 01 Banská Bystrica

**Kontaktná osoba:** Beáta Fulnečková

**Komunikačné rozhranie:** <https://josephine.proebiz.com/sk/tender/3827/summary>

Podrobné vymedzenie predmetu: konkrétne vypracovanie a dodanie projektovej dokumentácie na stavebné povolenie s náležitosťami dokumentácie na realizáciu stavby (DSP s DRS) zahŕňajúcej  inžiniersku činnosť (IČ) a autorský dohľad pre projekt s názvom **„**Vypracovanie projektovej dokumentácie rekonštrukcie mosta s názvom: „Most na ceste III.2413 ev. číslo 66019-01 Vlkanová“.

Most je trojpólový prefabrikovaný s dĺžkou premostenia 52,2 m. Mostný objekt je z roku 1964 a kolmo premosťuje tok rieky Hron. Most je tvorený z troch prostých polí rozpätia 15,2 m a svetlosti 14,98; 15,32; 14,98 m. Nosnú konštrukciu tvoria predpäté betónové nosníky typu Vloššák dĺžky 16,40m. Nosníky Vloššák v pôvodnej verzii, ktoré sa použili pri stavbe mosta sa vyrábali ako dodatočne predpäté betónové prvky. Spodnú stavbu tvoria masívne gravitačné krajné opory s kolmo pripojenými krídlami a medziľahlé podpery. Vnútorné podpery tvorí základová doska, do ktorej je votknutý železobetónový stĺp. Na stĺpe je železobetónový úložný prah pôsobiaci ako obojstranná konzola. Nosná konštrukcia je uložená bez ložísk priamo na betón úložných prahov. Pre spodnú stavbu odporúča objednávateľ zosilnenie podmytých základov 2. podpery na výtokovej strane.

Pre sanáciu rozpadnutých častí betónov opôr a ríms odporúča objednávateľ odstrániť poškodený betón, očistiť koróziu z výstužných prútov, stabilizáciu výstuže, naniesť adhézny mostík a reprofilovať betón, naniesť ochranný a zjednocujúci betón. Objednávateľ odporúča položenie kamenného obkladu mosta pri 1. opore. Pre mostný zvršok odporúča objednávateľ jeho kompletnú výmenu vrátane zhotovenia nových odvodňovačov a odvodňovacieho potrubia. Objednávateľ odporúča sanáciu úložných prahov priečnikov a výmenu zvršku - nová hydroizolácia a mostné závery. Objednávateľ ďalej odporúča výmenu všetkých zábradlí. V projektovej dokumentácií majú byť navrhnuté aj preložky inžinierskych sietí.

Projektová dokumentácia pre stavebné povolenie s náležitosťami dokumentácie na realizáciu stavby bude navrhnutá v logickej skladbe v zmysle Technických podmienok MDPaT SR 019 (03/2006) a prílohy č.2 a č.3 UNIKA 2018.

Projektovú dokumentáciu žiadame spracovať v zmysle zákona č.50/1976 Z. z. o územnom plánovaní a stavebnom poriadku (stavebný zákon) v znení neskorších predpisov. Pri spracovaní projektovej dokumentácie je nutné postupovať v zmysle Technických podmienok MDPaT SR 019 (03/2006). Zároveň je pri spracovávaní projektovej dokumentácie nutné postupovať v zmysle všetkých zákonných predpisov a noriem.

Projektovú dokumentáciu žiadame vypracovať v počte 10 paré výkresovou formou a 2-krát v digitálnej forme (vo formáte PDF a DGN/DXF/DWG).

Rozsah inžinierske činnosti súvisiacich s vydaním stavebného povolania bude spočívať zo zabezpečenia vyjadrení a stanovísk správcov alebo vlastníkov inžinierskych sietí, zabezpečenia súhlasu na práce vo vodách, zabezpečenia právoplatného stavebného povolenia, odsúhlasovania znaleckých posudkov, kontroly znalecký posudkov, zabezpečenia majetkovoprávneho usporiadania pozemkov.

(v zmysle návrhu mandátnej zmluvy na IČ, príloha č. 6 Výzvy).

Rozsah autorského dohľadu bude pozostávať s nasledovných činností: účasť na odovzdaní staveniska, sledovania postupu výstavby z technického a technologického hľadiska, vyjadrovať sa k n návrhom zhotoviteľa na zmeny DSP s DRS a prácam nad rámec zmluvného vzťahu, účasť na kontrolných dňoch atď. (v zmysle návrhu mandátnej zmluvy na AD, príloha č. 7 Výzvy).

Ďalšie informácie o predmete zákazky sú v prílohách tejto Výzvy.

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*